-----------------------------------------------------------------------
  4. การวิจัยและพัฒนา

  -----------------------------------------------------------------------

ด้วยบริษัท เล็งเห็นว่าการพัฒนาผลิตภัณฑ์เพื่อตอบสนองความต้องการของผู้บริโภค
และพฤติกรรมของผู้บริโภคที่เปลี่ยนแปลงตลอดเวลา ทั้งในส่วนของการปรับปรุงผลิตภัณฑ์เดิม
และพัฒนาผลิตภัณฑ์ใหม่ เป็นสิ่งที่สำคัญมากในการดำเนินธุรกิจ บริษัท
จึงได้เตรียมความพร้อมโดยการจัดตั้งหน่วยงานวิจัย และพัฒนาผลิตภัณฑ์
โดยสามารถแบ่งหน่วยงานออกเป็น 3 ประเภทได้แก่

1.  การวิจัยพัฒนาและประกันคุณภาพ

บริษัท มีทีมงานซึ่งมีความชำนาญด้านการวิจัยและพัฒนาวัตถุดิบและผลิตภัณฑ์ทั้งที่ใช้ในปัจจุบัน
และที่จะนำมาใช้ทดแทนในอนาคต เพื่อให้ผลิตภัณฑ์ที่ได้มีคุณภาพ อร่อย และมีคุณค่าทางโภชนาการ
รวมถึงการพัฒนาและคิดค้นสูตรในการผลิตผลิตภัณฑ์ใหม่ ๆ
ให้สอดคล้องกับความต้องการและพฤติกรรมของผู้บริโภคที่เปลี่ยนแปลงตลอดเวลา ซึ่งในปี 2548
ที่ผ่านมา บริษัท สามารถพัฒนาผลิตภัณฑ์ใหม่ออกขายได้ทั้งสิ้น 45 รายการ และส่งเจ้าหน้าที่ไปฝึก
อบรม ณ สถาบันเบเกอรี่ที่มีชื่อเสียงในต่างประเทศ เช่น สหรัฐอเมริกา ญี่ปุ่น
รวมทั้งได้ว่าจ้างนักโภชนาการที่มีความรู้ความเข้าใจเกี่ยวกับขนมปังและเบเกอรี่ให้เป็นที่ปรึกษาพิเศษ
นอกจากนี้บริษัท ได้ทำสัญญา License Agreement กับ Roman Meal Company
แห่งสหรัฐอเมริกา ซึ่งดำเนินธุรกิจมานานกว่า 80 ปี โดยบริษัท จะได้รับสูตรและวิธีการผลิต
รวมทั้งคำแนะนำต่าง ๆ เกี่ยวกับการผลิตจากผู้เชี่ยวชาญ Roman Meal Company
ซึ่งจะทำให้เจ้าหน้าที่ของบริษัทได้เรียนรู้และพัฒนาผลิตภัณฑ์ให้มีคุณภาพและให้มีความหลากหลายมากยิ่งขึ้น

ในส่วนของการประกันคุณภาพนั้น บริษัท ได้มีนโยบายให้จัดทำระบบคุณภาพ GMP และ HACCP
ซึ่งเป็นหลักเกณฑ์ วิธีการที่ดีในการผลิตอาหาร
เป็นข้อกำหนดขั้นพื้นฐานที่จำเป็นในการผลิตและควบคุมระบบการปฏิบัติงานให้ถูกต้อง
เป็นไปอย่างมีประสิทธิภาพ เพื่อให้ได้สินค้าที่มีคุณภาพและปลอดภัย
เป็นที่เชื่อถือและยอมรับจากผู้บริโภค ซึ่งปัจจุบันบริษัท ได้รับการรับรองระบบคุณภาพ GMP และ
HACCP แล้ว จากสำนักงานมาตรฐานสินค้าเกษตรและอาหารแห่งชาติ กระทรวงเกษตรและสหกรณ์
และ สำนักงานคณะกรรมการอาหารและยา กระทรวงสาธารณสุข นอกจากนี้ บริษัท
ได้เล็งเห็นถึงความสำคัญของระบบ ISO/IEC 17025 ซึ่งเป็นมาตรฐานห้องปฏิบัติการทดสอบ
และการสอบเทียบที่สากลยอมรับ ที่แสดงให้เห็นว่า ห้องปฏิบัติการมีการดำเนินงานด้วยระบบคุณภาพ
มีความสามารถทางด้านเทคนิควิชาการ และวิธีทดสอบ ซึ่งผลการทดสอบที่ออกโดยห้องปฏิบัติการนี้
เป็นที่เชื่อถือได้ตามมาตรฐานสากลและสามารถสนับสนุนการจัดทำระบบคุณภาพ HACCP และ GMP
รวมทั้งระบบบำบัดน้ำเสียของโรงงานได้เป็นอย่างดี
เพื่อสร้างความเชื่อมั่นในผลการทดสอบต่อลูกค้าและ Supplier
โดยผลการทดสอบสามารถนำไปใช้ในการส่งสินค้าออก หรือติดต่อหน่วยงานราชการได้
ทำให้มีความคล่องตัวในการทำงานและการค้า
รวมทั้งช่วยลดภาระของหน่วยงานราชการตรวจสอบดูแล บริษัท จึงได้ใช้งบประมาณกว่า 4 ล้านบาท
ในการพัฒนาห้องปฏิบัติการทดสอบให้มีระบบคุณภาพตามมาตรฐานสากล ISO/IEC 17025
ซึ่งในปัจจุบันห้องปฏิบัติการได้รับการรับรองจากกรมวิทยาศาสตร์การแพทย์ กระทรวงสาธารณสุข
เมื่อวันที่ 20 พฤษภาคม 2548 โดยมีขอบข่ายของการวิเคราะห์ที่ผ่านการรับรองมาตรฐาน
ISO/IEC 17025 ดังนี้

ทางด้านเคมี 12 รายการ

  - % Moisture Content โดยใช้ Hot Air Oven และ Moisture Analyzer , pH , %
  Ash , Acid Value , Peroxide Value , % Salt , Acidity , Chloride ,
  Hardness , Total Solid และ ความถ่วงจำเพาะ

ทางด้านจุลชีววิทยา 9 รายการ

  - Aerobic Plate Count , Yeast & Mold , S.aureus , Coliform , E. Coli ,
  Salmonella spp., Clostridium

perfringen , Vibrio parahaemolyticus และ Bacillus cereus

  นอกจากนี้ บริษัท ยังได้รับใบอนุญาตให้ขึ้นทะเบียนห้องปฏิบัติการวิเคราะห์เอกชน
  จากกรมโรงงานอุตสาหกรรม

ในขอบข่ายของมลพิษทางน้ำ

และในปี 2548 ที่ผ่านมา ห้องปฏิบัติการมีความสามารถในการวิเคราะห์ทางเคมี
การตรวจรับวัตถุดิบ และการวิเคราะห์ทางจุลินทรีย์ ที่มีแนวโน้มของอัตราการวิเคราะห์เพิ่มขึ้น ดังนี้

  ------------------------------- --------- --------- --------- -----------------------
  จำนวนตัวอย่างวิเคราะห์ต่อปี(ตัวอย่าง)   ปี 2546    ปี 2547    ปี 2548    เป้าหมายในปี 2549

  การวิเคราะห์ทางเคมี –              42,025    51,549    60,024    63,674 (เพิ่มขึ้น 6.08% )
  การตรวจรับวัตถุดิบ                                                

  การวิเคราะห์ทางจุลินทรีย์             11,719    14,876    14,134    17,423 (เพิ่มขึ้น 22.00% )

  การตรวจสอบอายุผลิตภํณฑ์ (Shelf Life 132,000   136,562   134,907   138,807 (เพิ่มขึ้น 2.89% )
  Study)                                                        

  จำนวน parameter ที่วิเคราะห์        ปี 2546    ปี 2547    ปี 2548    เป้าหมายในปี 2549

  การวิเคราะห์ทางเคมี -              58,833    76,089    100,260   118,510 (เพิ่มขึ้น 18.20% )
  การตรวจรับวัตถุดิบ                                                

  การวิเคราะห์ทางจุลินทรีย์             38,894    75,252    59,478    92,328 (เพิ่มขึ้น 55.00% )
  ------------------------------- --------- --------- --------- -----------------------

นอกจากนี้บริษัท
ยังได้รับการตรวจประเมินด้านสุขลักษณะที่ดีในการผลิตและความปลอดภัยของอาหารจากร้านอาหาร
Fast food ชั้นนำของโลก ตลอดจนจากหน่วยงานของ United States Army Veterinary
Corps เป็นประจำทุกปี
ซึ่งผลการตรวจทำให้ลูกค้ามีความไว้วางใจในการสั่งซื้อผลิตภัณฑ์ของบริษัทมาโดยตลอด

ณ วันที่ 31 ธันวาคม 2548 ทีมงานด้านการวิจัยพัฒนาและประกันคุณภาพ มีบุคลากรจำนวน 24 คน

ในช่วงปี 2546-2548 ค่าใช้จ่ายเกี่ยวกับการวิจัยพัฒนาและประกันคุณภาพ ของบริษัทเป็นดังนี้

หน่วย : บาท

  ----------------------------- -------------- -------------- --------------
                                ปี 2546         ปี 2547         ปี 2548

  ค่าใช้จ่ายเกี่ยวกับการวิจัยและพัฒนา    8,127,664.32   8,021,708.94   8,776,751.36
  ----------------------------- -------------- -------------- --------------

4.2 การวิจัยและพัฒนาด้านการตลาด

  การวิจัยและพัฒนาด้านการตลาดเป็นหนึ่งกลไกสำคัญ ที่จะทำให้บริษัท
  เข้าใจถึงพฤติกรรมและความพึงพอใจ

ของผู้บริโภคที่มีต่อผลิตภัณฑ์ก่อนและระหว่างการจำหน่ายผลิตภัณฑ์
โดยเฉพาะในภาวะการณ์ที่มีการแข่งขันสูงเช่นในปัจจุบัน
มาตรฐานของการผลิตสินค้าให้ตรงตามความต้องการของผู้บริโภค
จึงถูกนำมาเป็นส่วนหนึ่งในการพัฒนาคุณภาพ
เพื่อให้คุณภาพของสินค้าและบริการตรงกับความต้องการของผู้บริโภคมากที่สุด
เนื่องจากพฤติกรรมผู้บริโภคนั้นมีความสลับซับซ้อนและมีการเปลี่ยนแปลงอยู่ตลอดเวลา
บริษัทจึงทำการวิเคราะห์พฤติกรรมผู้บริโภคจากแหล่งข้อมูลต่าง ๆ ในเชิงลึก
โดยจัดจ้างบริษัทวิจัยเพื่อทำการวิจัยความพึงพอใจของผู้บริโภคที่มีต่อผลิตภัณฑ์ของบริษัท
เป็นประจำทุกปีและนำข้อมูลดังกล่าวมาวิเคราะห์เพื่อพัฒนาและปรับปรุงผลิตภัณฑ์ให้เป็นไปตามที่ต้องการต่อไป

     นอกจากนี้บริษัท
ยังมีนโยบายในการวิจัยเกี่ยวกับความพึงพอใจของร้านค้าในด้านคุณภาพของสินค้าและบริการของพนักงานขาย 
เพื่อใช้เป็นสื่อกลางในการรับฟังความคิดเห็นและข้อเสนอแนะจากร้านค้าขนาดเล็กที่มีอยู่ในความรับผิดชอบของบริษัท
กว่า 22,946 ร้านค้า
เกี่ยวกับความพึงพอใจในด้านคุณภาพของสินค้าและบริการของพนักงานขายของบริษัท
เพื่อนำมาพัฒนาปรับปรุงในด้านคุณภาพของสินค้าและบริการของพนักงานขายของบริษัท
ให้มีประสิทธิภาพเพิ่มขึ้น อันเป็นพื้นฐานของการสร้างความสัมพันธ์อันดีระหว่างบริษัท
และกลุ่มลูกค้าซึ่งเป็นร้านค้าขนาดเล็กในระยะยาวต่อไป

4.3 การพัฒนาทางด้านเทคโนโลยีสารสนเทศ

บริษัทได้นำ นวัตกรรมทางเทคโนโลยีสารสนเทศอันทันสมัย พร้อมทั้งปรับปรุงระบบงานเดิมต่าง ๆ
ที่มีอยู่ให้ทันสมัยและรองรับธุรกิจที่มีการเปลี่ยนแปลงอยู่เสมอ เพื่อรองรับการปฏิบัติงาน
ซึ่งมีขั้นตอนและขบวนการที่มีความสัมพันธ์กันอย่างต่อเนื่อง ในรูปแบบของโครงข่าย
ครอบคลุมทั่วประเทศไทย ซึ่งมีขีดความสามารถรองรับการขยายของงานได้อย่างมีประสิทธิภาพ
รวดเร็ว ถูกต้อง ครบถ้วน เชื่อถือได้ และพร้อมต่อการตรวจสอบอยู่ตลอดเวลา โดยมีการค้นคว้า
และ วิจัยพัฒนา ระบบงานสารสนเทศ บนพื้นฐานของเทคโนโลยีที่ทันสมัยอยู่เสมอ
ซึ่งมีการสนับสนุนในหลาย ๆ ส่วนงาน เช่น

1.  ด้านระบบงานขายและการกระจายสินค้า

เป็นระบบงานที่ได้นำเทคโนโลยีสารสนเทศมาใช้ ตั้งแต่การวิเคราะห์
และการคาดถึงความต้องการสินค้าของลูกค้า จากทุกภูมิภาคของประเทศไทย บนความรับผิดชอบของ
200 กว่าหน่วยขาย ผ่านระบบงานของศูนย์กระจายสินค้าทั้ง 26 แห่ง ทั้งในกรุงเทพและต่างจังหวัด
และรวบรวมผ่านระบบงานศูนย์กลางข้อมูลขนาดใหญ่ เพื่อนำมาเข้าสู่ระบบการวางแผนการผลิต
และระบบงานการผลิต จนถึงระบบคลังสินค้า
และการกระจายสินค้าได้อย่างทันเวลาต่อการปฏิบัติงานของหน่วยขายทางภาคสนาม
โดยปัจจุบันได้มีการพัฒนาโปรแกรมที่ทันสมัยโดยใช้ Oracle Developer 6I และ ฐานข้อมูล
Oracle นอกจากนี้ยังได้มีการปรับปรุง Data Warehouse
เพื่อเป็นฐานข้อมูลในการวิเคราะห์ตลาดสำหรับ ฝ่ายขายและฝ่ายการตลาด
เพื่อให้ทันต่อความเปลี่ยนแปลงในสภาวะของการแข่งขันในปัจจุบัน

2.  ด้านระบบขายทางภาคสนาม

บริษัท เป็นองค์กรแรก ๆ ของประเทศไทย และเป็นบริษัทแรกในกลุ่มของธุรกิจเบเกอรี่
ภายในภูมิภาคเอเชียตะวันออกเฉียงใต้ที่นำเทคโนโลยีทางด้านคอมพิวเตอร์ภาคสนาม (Mobile
Computer หรือ Hand Held ) มาใช้เพื่อการขาย ออกใบกำกับภาษี และการทำสต็อกสินค้า
ตลอดจนการตรวจนับและตรวจสอบ การรับส่งมอบสินค้า ในทุก ๆ วัน ของการปฏิบัติงานขาย
จึงทำให้ ทางบริษัท ได้รับข้อมูลอย่างรวดเร็วและถูกต้อง ทันต่อการวิเคราะห์เชิงบริหาร
และตรวจสอบ ในระบบงานบัญชีอย่างมีประสิทธิภาพ

3.  ด้านระบบบัญชีการเงินและบัญชีบริหาร

บริษัท ได้นำระบบบัญชีอันทันสมัย และเป็นที่น่าเชื่อถือในระดับสากลภายใต้ชื่อ Oracle
มาทำการบันทึกและประมวลผลข้อมูล ครบทุกหน้าที่งาน
ตลอดจนการวิเคราะห์เชิงบริหารและตรวจสอบได้อย่างรวดเร็ว ทันเวลา ถูกต้อง ครบถ้วน
และเชื่อถือได้อย่างสมบูรณ์

4.  ระบบงานด้านขบวนการผลิตสินค้า

บริษัท ได้พัฒนาระบบสารสนเทศ เพื่อรองรับระบบขบวนการผลิต ตั้งแต่การวางแผนการผลิต
การจัดการเตรียมวัตถุดิบตามสูตรการผลิต การวิเคราะห์ประสิทธิภาพการผลิต การวิเคราะห์ต้นทุน
ซึ่งข้อมูลเหล่านี้จะถูกนำมาวิเคราะห์ถึงประสิทธิภาพการผลิตได้อย่าง ถูกต้อง รวดเร็ว
ต่อการบริหารจัดการ

5.  ระบบงาน Backup Site (Disaster Site)

  บริษัท ได้มีการวางระบบการสำรองข้อมูล เพื่อรองรับภัยพิบัติทางธรรมชาติและ
  เหตุการณ์ไม่คาดคิดต่าง ๆ เช่น

แผ่นดินไหว ตึกถล่ม หรือไฟไหม้ ซึ่งอาจส่งผลให้ไม่สามารถใช้งานระบบคอมพิวเตอร์ได้
ดังนั้นเพื่อให้บริษัทสามารถดำเนินงานได้ตามปกติ โดยไม่กระทบกิจกรรมประจำวัน เช่น
การขายและกระจายสินค้า จึงมีมาตรการเก็บสำรองข้อมูลระหว่างสำนักงานใหญ่ และโรงงาน เช่น
หากระบบคอมพิวเตอร์ที่สำนักงานใหญ่มีปัญหา จะสามารถย้ายการทำงานไปยังโรงงานได้ภายใน 1
วัน

6.  ระบบงาน KPIs

  บริษัท ได้มีการนำระบบ KPIs มาใช้ในบริษัท สำหรับวัดผลการทำงาน ของแต่ละฝ่าย
  เพื่อเป็นข้อมูลในการปรับปรุง

และแก้ไขการทำงานให้มีประสิทธิภาพดียิ่งขึ้น

7.  ระบบ Network

  บริษัท ได้มีการติดตั้งระบบสัญญาณ ADSL ณ. ศูนย์กระจายสินค้าทั้ง 26 แห่ง โดยได้ทำการติดตั้ง
  ณ ศูนย์กระจาย

สินค้าในกรุงเทพ และ ปริมณฑล เรียบร้อยแล้ว
และขณะนี้อยู่ระหว่างการดำเนินการติดตั้งยังศูนย์กระจายสินค้าต่างจังหวัด
เพื่อปรับปรุงเส้นทางการติดต่อของข้อมูลระหว่างสำนักงานใหญ่
กับศูนย์กระจายสินค้าที่ตั้งอยู่ทั่วประเทศ ให้มีประสิทธิภาพมากขึ้น